د جنوبي وزیرستان تاجرانو د زڼغوزو په وړلو د پابندۍ خلاف احتجاج کړی
د جنوبي وزیرستان د سږ کال د زڼغوزي فصل تیار دی او تاجران یې د پاکستان د نورو برخو او د ملک نه بهر وړولو ته تیار دي. ویل کیږي چې په واڼه یا وانه کې په زڼغوزي د تاجرانو ټرکونه بار شوي دي خو سیمې نه ددې په بهر انتقال د پابندۍ په وجه لا ولاړ دي
ډیره اسماعیل خان — د جنوبي وزیرستان په مرکزي ښار واڼه کې تاجرانو او د سیاسي گوندونو کارکونکو سیمې نه د وچې میوې زڼغوزي یا د چلغوزي د پاکستانو نورو برخو ته په وړلو د حکومتي انتظاميي د پابندۍ خلاف احتجاج کړی دی. په واڼه کې د گل، دوشنبې، په ورځ شوي مظاهره کې احتجاج کونکو لارې تړلي وې او غوښتنه یې کوله چې حکومت دې په زڼغوزي لگیدلي پابندي لرې کړي. چڼغوزی د جنوبي او شمالي وزیرستان دواړو سیمو انتهايي نایاب فصل دی چې کردونده گر ترې هرکال د اطمیان وړ مالي گټه پورته کوي. د جنوبي وزیرستان د سږ کال د زڼغوزي فصل تیار دی او تاجران یې د پاکستان د نورو برخو او د ملک نه بهر وړولو ته تیار دي. ویل کیږي چې په واڼه یا وانه کې په زڼغوزي د تاجرانو ټرکونه بار شوي دي خو سیمې نه ددې په بهر انتقال د پابندۍ په وجه لا ولاړ دي. تاجران وايي حکومت پرې قدغن لگولی چې وړمبی به فصل په سیمه کې د حکومت جوړ کړي شوي د "ایگري زون" په نوم مرکز ته وړي او ددې ورسته به ورته د وچې میوې بهر ته د وړلو اجازت ورکړی کیږي. تاجران وايي په دي اضافي پیسې مصرف کیږي او په ایگري زون کې د فصل د محفظو ساتلو انتظام هم نشته چې له کبله یې فصل خرابیدی او په وزن کې یې کمی کیدی شي او کرودنده گر د مالي نقصان سره مخامخ کیدی شي. حکومتي چارواکو په دې اړه په سمدستي ډول د څه ویلو نه ډډه کړي ده. د وي او ای ډیوه خبریال عدنان بیټني په واڼه کې د ځینې احتجاج کونکو سیاسي کارکونکو سره خبرې اترې کړي دي دلته یې اوریدی شئ: عدنان بېټنی د پښتونخوا په ډېره اسماعیل خان ښار کې د وي او اې ډیوه خبریال دی. هغه د افغانستان او پاکستان تر منځ د پولې دواړو غاړو خصوصاً له وزیرستانه د نورو مسلو تر څنګ د ترهګرۍ، جنګځپلو کډوالو، بشري حقونو او د دواړو هېوادونو تر منځ پر سیاسي اړیکو او اقتصاد رپوټونه جوړوي. نوموړي د ډېره اسماعیل خان له ګومل پوهنتونه د جرنلزم له زدکړو سره سره د سیاسیاتو ماسټري ډګري هم تر لاسه کړې ده.